புரோப்பாசெருமேனியம்

புரோப்பாசெருமேனியம் (Propagermanium) என்பது C6H10O7Ge2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசு(2-கார்பாக்சியெத்தில்செருமேனியம்)செசுகியுவாக்சைடு மற்றும் 2-கார்பாக்சியெத்தில்செருமாசெசுகியுவாக்சேன் உள்ளிட்ட பல பெயர்களாலும் இச்சேர்மத்தை அழைக்கின்றனர். புரோப்பாசெருமேனியம் எனப்படுவது ஒரு வகைக்குறி அடையாளப் பெயராகும் . செருமேனியத்தின் கரிம உலோக சேர்மமான இது ஒரு மாற்று மருந்தாக விற்பனை செய்யப்படுகிறது. பலபடிச் சேர்மமாகக் கருதப்படும் இச்சேர்மத்தின் அமைப்பு வாய்ப்பாடு ((HOOCCH2CH2Ge)2O3)n என்று எழுதப்படுகிறது.

முதன்முதலில் இச்சேர்மம் சப்பானில் உள்ள ஆசை செருமேனியம் ஆராய்ச்சி நிறுவனத்தில் செயற்கையாகத் தயாரிக்கப்பட்டது. நீரில் கரையக்கூடிய கரிமசெருமேனியச் சேர்மமான இதை சுகாதார உணவுகள் தயாரிக்க உதவும் மூலப்பொருளாகப் பயன்படுத்துகிறார்கள். எலிகள் ஆராய்ச்சியில் பயன்படுத்தப்பட்டபோது இச்சேர்மம் மிகக் குறைவான நச்சுத்தன்மையையே வெளிப்படுத்தியது .

மேற்கோள்கள் 

கரிமசெருமானியம் சேர்மங்கள்